b'\n_START_ARTICLE_\nC. K. Scott Moncrieff\n_START_SECTION_\nPrimers anys\n_START_PARAGRAPH_\nCharles Kenneth Michael Scott Moncrieff era el fill m\xc3\xa9s jove de William George (1846\xe2\x80\x931927), Advocat, Substitut de X\xc3\xa8rif, i Jessie Margaret Scott Moncrieff (1858\xe2\x80\x931936). Va tenir dos germans grans Colin William (1879\xe2\x80\x931943), el pare de l\'autor escoc\xc3\xa8s i dramaturg George Scott Moncrieff, i John Irving (1881\xe2\x80\x931920).\n_START_SECTION_\nUniversitat de Winchester\n_START_PARAGRAPH_\nEl 1903, Scott Moncrieff fou acceptat com a becari a Universitat de Winchester._NEWLINE_El 1907, mentre era becari a Universitat de Winchester, Scott Moncrieff va con\xc3\xa8ixer Christopher Sclater Millard, bibli\xc3\xb2graf de Wildeana i secretari privat de l\'amic i col\xc2\xb7laborador literari d\'Oscar Wilde Robert Baldwin Ross._NEWLINE_El 1908, va publicar una hist\xc3\xb2ria curta, \'Evensong and Morwe Song\', en la revista liter\xc3\xa0ria New Field, de la que n\'era l\'editor. En l\'obra s\'hi incloia, de forma impl\xc3\xadcita, la felaci\xc3\xb3 entre dos nois en una escola p\xc3\xbablica de ficci\xc3\xb3, denominada \'Gainsborough\', si b\xc3\xa9 l\'argument de l\'obra girava sobre la hipocresia de William Carruthers, el m\xc3\xa9s gran dels nois, que essent director (\'headmaster\')  de l\'escola \'Cheddar\' va expulsar, per el mateix "delicte", el fill del noi al que va seduir. La hist\xc3\xb2ria fou republicada el 1923 per l\'editor "urani\xc3\xa0" John Murray en una edici\xc3\xb3 de cinquanta c\xc3\xb2pies nom\xc3\xa9s per circulaci\xc3\xb3 privada. La revista fou r\xc3\xa0pidament suprimida, per\xc3\xb2 no est\xc3\xa0 clar si Scott Moncrieff fou expulsat.\n_START_SECTION_\nUniversitat d\'Edimburg\n_START_PARAGRAPH_\nDespr\xc3\xa9s de Winchester, Scott Moncrieff va assistir a Universitat d\'Edimburg, on va cursar dos graus, un de dter i l\'altre de literatura anglesa. Despr\xc3\xa9s, va comen\xc3\xa7ar un "master of arts" en anglosax\xc3\xb3 sota la supervisi\xc3\xb3 de George Saintsbury, reputat home de lletres, graduant-se amb primers honors de classe. Els coneixements adquirits en tal mat\xc3\xa8ria li serviren per a la seva traducci\xc3\xb3 de Beowulf cinc anys m\xc3\xa9s tard._NEWLINE_Durant el seu temps a Edimburg, Scott Moncrieff va con\xc3\xa8ixer Philip Bainbrigge, llavors un universitari al Trinity College de Cambridge, m\xc3\xa9s tard un professor universitari a Shrewsbury i autor de miscel\xc2\xb7lanies d\'odes homoer\xc3\xb2tiques dedicades a l\'"amor urani\xc3\xa0". Bainbrigge va morir en acci\xc3\xb3 de guerra a \xc3\x89pehy elsetembre 1918.\n_START_SECTION_\nPrimera Guerra Mundial i anys seg\xc3\xbcents\n_START_PARAGRAPH_\nL\'agost de 1914 a Scott Moncrieff li fou destinat a la unitat militar Kings Own Scottish Borderers i serv\xc3\xad en el seu 2n Batall\xc3\xb3 en el Front Occidental de 1914 a 1917. El 1915, mentre era al front, va convertir-se al catolicisme.  El 23 d\'abril de 2017, mentre dirigia el 1er Batall\xc3\xb3 en la Batalla d\'Arr\xc3\xa0s fou greument ferit en la seva cama esquerra per l\'explosi\xc3\xb3 d\'un projectil. Tot i que va evitar l\'amputaci\xc3\xb3, les seves lesions el desqualificaren per a ulteriors serveis actius i el varen deixar permanentment coix._NEWLINE_Despr\xc3\xa9s de la seva sortida de l\'hospital el mar\xc3\xa7 de 1918, Scott Moncrieff treball\xc3\xa0 a l\'Oficina de Guerra (War Office) a Whitehall. Completava els seus ingressos amb ressenyes que escrivia per a la New Witness, una revista liter\xc3\xa0ria editada per G. K. Chesterton._NEWLINE_Despr\xc3\xa9s de la guerra, Scott Moncrieff va treballar durant  un any com secretari privat del magnat de la premsa, Alfred Harmsworth, LordNorthcliffe, propietari del The Times, passant despr\xc3\xa9s a l\'staff editorial a Printing House Square. El 1923 la seva salut el va obligar a traslladar-se a It\xc3\xa0lia, on va dividir el seu temps entre Flor\xc3\xa8ncia i Pisa, i m\xc3\xa9s tard, Roma._NEWLINE_A partir d\'aleshores es mantingu\xc3\xa9 amb el fruit de tasques liter\xc3\xa0ries, principalment traduccions del franc\xc3\xa8s medieval i modern.'